  Анжелика Тихонова корреспондент Дэбес ёросысь Тыловайын, удмурт крезьгурчилэн Г. М. Корепановлэн вордӥськем черкогуртаз, выль лулчеберет юртэз усьтӥзы. Со сярысь Дэбесысь лулчеберетъя но туризмъя «Сибирский тракт» центрлэн «ВКонтакте» мерлыко вотэсысь бамаз ивортӥзы. Юртын ужаны но шутэтскыны, выль быгатонлыкъёс басьтыны вань луонлыкъёс кылдытӥзы. Озьы, клубе 100 интылы учкисьёслы зал, гримёрка, костюмерной интыязы. Со сяна, лулчеберет юртэн одӥг липет улын гурт библиотека но луоз Выль ужъюртэз «Культура малой родины» ӵектос улсын пуктӥзы. Ужъёсты быдэстыны пӧртэм коньдэтъёсын 18 миллион манетлэсь трос коньдон висъязы. Пайдалыко ужан понна микрофонъёс, югдытӥсь тӥрлыкъёс, костюмъёс, крезьгуръя ӧнерлыко аппаратура басьтӥзы. Гуртоос понна лулчеберет юрт кема возьмам кузьым луиз. Тодэ вайытом, Ижкарын йӧскалык лыдӟетъюртэз усьтӥзы.  Тегъёс: Лулчеберет Дэбес Удмуртия лэсьтськон  